CELEX: 62005TJ0396
Arbitrážna doložka
Zmluva týkajúca sa projektu renovácie súboru mestských nehnuteľností
Vrátenie časti vyplatených preddavkov
Návrh na uloženie povinnosti Komisii, aby zaplatila zostatok
Protinávrh Komisie
Žaloba o neplatnosť
Rozhodnutie o vymáhaní
Oznámenie o dlhu
Akty zmluvnej povahy
Neprípustnosť
Započítanie pohľadávok

–
Vo veci T‑396/05 návrh na zrušenie založený na článku 230 ES, ktorý smeruje jednak proti rozhodnutiu Komisie o vymáhaní preddavkov
vyplatených v rámci zmluvy, ktorú uzatvorila so žalobkyňou, a jednak proti rozhodnutiu Komisie, ktorým sa voči žalobkyni namieta
započítanie pohľadávok,
–
vo veci T‑397/05 návrh na určenie zmluvnej zodpovednosti založený na článku 238 ES, ktorý smeruje k tomu, aby sa Komisii uložila
povinnosť zaplatiť zostatok subvencie, ktorú stanovuje tá istá zmluva
Výrok
1.
Vo veci T‑396/05 sa žaloba odmieta ako neprípustná v časti, v ktorej smeruje proti oznámeniu o dlhu č. 3240705638 a proti
rozhodnutiu o vymáhaní, ktoré je obsiahnuté v liste Komisie Európskych spoločenstiev z 30. augusta 2005.
2.
Vo veci T‑396/05 nie je potrebné rozhodnúť o návrhu na zrušenie rozhodnutia Komisie obsiahnutého v jej liste z 5. októbra
2005, ktorým sa voči Architecture, microclimat, énergies douces – Europe et Sud SARL (ArchiMEDES) namieta započítanie ich
vzájomných pohľadávok.
3.
Vo veci T‑397/05 sa žaloba zamieta.
4.
Vo veci T‑397/05 je ArchiMEDES povinná zaplatiť Komisii sumu 148 256,86 eura spolu s úrokmi z omeškania v zákonnej výške,
ktorú stanovuje francúzske právo, až do úplného zaplatenia dlhu, pričom táto úroková miera nesmie presiahnuť 5,5 % ročne.
5.
Vo veci T‑396/05 znáša ArchiMEDES svoje vlastné trovy konania a je povinná nahradiť polovicu trov konania, ktoré vznikli Komisii,
vrátane trov konania, ktoré súvisia s konaním o nariadení predbežného opatrenia vo veci T‑396/05 R.
6.
Vo veci T‑397/05 je ArchiMEDES povinná nahradiť trovy konania vrátane trov konania, ktoré súvisia s konaním o nariadení predbežného
opatrenia vo veci T‑397/05 R.